Legal Document

Category: 39

Text:
4. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΗΣ Αριθ. 37340Φ. 104.3 της 19/24 Νοεμ. 1987 (ΦΕΚ Β' 627) Διάρθρωση Υπηρεσιών Πυροσβεστικού Σώματος και καθήκοντα Πυροσβεστικών Οργάνων. Εχοντας υπόψη τις διατάξεις: 1.Της παραγράφου 2 του άρθρου 11 του Ν. 1481/1984 (Φ.Ε.Κ. 152Α) όπως το άρθρο αυτό αντικαταστάθηκε από την παράγραφο 1 του άρθρου 1 του Ν. 1590/1986 (Φ.Ε.Κ. 49 Α). 2.Της παραγράφου 2 του άρθρου 1 του Ν. 1590/1986. 3.Του Π.Δ. 137/1986 «Συγκρότηση της Γ.Γ. Δημόσιας Τάξης σε Υπουργείο Δημόσιας Τάξης» (Φ.Ε.Κ. 51 Α). 4.Του Π.Δ. 371/1987 (Φ.Ε.Κ. 166 Α) και 5.Του από 9.12.48/21.1.49 Β.Δ/τος «περί κανονισμούς εσωτερικής υπηρεσίας του Πυροσβεστικού Σώματος», αποφασίζουμε: Άρθρο 1. Διάκριση και ονομασία υπηρεσιών  Πυροσβεστικού Σώματος. 1.Το Αρχηγείο Πυροσβεστικού Σώματος αποτελεί κεντρική υπηρεσία του Υπουργείου Δημόσιας Τάξης. Οι λοιπές υπηρεσίες του Πυροσβεστικού Σώματος είναι Περιφερειακές. 2.Οι Περιφερειακές Υπηρεσίες του Πυροσβεστικού Σώματος διακρίνονται σε Περιφερειακές Διοικήσεις πυροσβεστικών υπηρεσιών, Υποδιοικήσεις πυροσβεστικής υπηρεσίας, Πυροσβεστικούς Σταθμούς και Ειδικές Υπηρεσίες. 3.Η Περιφερειακή Διοίκηση κάθε γεωγραφικού διαμερίσματος προσδιορίζεται με τον όρο «Περιφερειακή Διοίκηση Πυροσβεστικών Υπηρεσιών....» και ακολουθεί η ονομασία του γεωγραφικού διαμερίσματος, στο οποίο αναφέρεται π.χ. «Περιφερειακή Διοίκηση Πυροσβεστικών Υπηρεσιών Ανατολικής Στερεάς Ελλάδας». 4.Οι Πυροσβεστικοί Σταθμοί της πόλης και των αεροδρομίων αυτής διακρίνονται σε Α', Β', Γ', Δ' τάξης και προσδιορίζονται με τον όρο «1ος Πυροσβεστικός Σταθμός Αθηνών» ή «2ος Πυροσβεστικός Σταθμός Θεσσαλονίκης» ή «3ος Πυροσβεστικός Σταθμός Πολεμικού Αεροδρομίου Λάρισας» ή «4ος Πυροσβεστικός Σταθμός Κρατικού Αερολιμένα Αθηνών» ή «5ος Πυροσβεστικός Σταθμός Λιμένα Πειραιά» κ.λπ. Όπου λειτουργεί ένας Πυροσβεστικός Σταθμός, προσδιορίζεται με τον όρο «Πυροσβεστική Υπηρεσία.....» και ακολουθεί η ονομασία της πόλης π.χ. «Πυροσβεστική Υπηρεσία Πρέβεζας». 5.Η αρίθμηση των παραπάνω Πυροσβεστικών Σταθμών καθορίζεται από την ημερομηνία έναρξης λειτουργίας τους. 6.Οι Ειδικές Υπηρεσίες είναι: α)Πυροσβεστική Σχολή β)Ειδική Μονάδα Αντιμετώπισης Καταστροφών (Ε.Μ.Α.Κ.). γ)Γενική Αποθήκη Υλικού Πυροσβεστικού Σώματος (Γ.Α.Υ.Π.Σ.). δ)Συντονιστικό Επιχειρησιακό Κέντρο Υπηρεσιών Πυροσβεστικού Σώματος, (Σ.Ε.Κ.Υ.Π.Σ.). ε)Πυροσβεστικό Συνεργείο (και ακολουθεί η ονομασία της πόλης που εδρεύει). Σελ.270,72(β) Τεύχος 1174-Σελ.34 114 Άρθρο 10. Καθήκοντα Διοικητή Πυροσβεστικής Υπηρεσίας. 1.Ο Διοικητής ως καλός ηγήτορας οφείλει να διακρίνεται για τις επαγγελματικές γνώσεις, τις διοικητικές του ικανότητες, την κόσμια εμφάνιση και συμπεριφορά του και να αποτελεί παράδειγμα προς μίμηση για τους υφισταμένους του. 2.Ευθύνεται απέναντι στους προϊσταμένους του για την ετοιμότητα και την εκπαίδευση των ανδρών της Πυροσβεστικής Υπηρεσίας, την πειθαρχία και επαγγελματική κατάρτισή τους, έτσι ώστε το πυροσβεστικό έργο να διεξάγεται κατά τον καλύτερο δυνατό τρόπο. 3.Φροντίζει οι πυροσβεστικοί υπάλληλοι να εκτελούν σωστά τα καθήκοντά τους, προσπαθεί να επιτυγχάνει ίση μεταχείριση στους υπαλλήλους κατά την άσκηση της διοίκησης και παρακολουθεί την εκπαίδευση των υπαλλήλων, συμμετέχοντας και ο ίδιος σ’ αυτή εκπαιδεύοντάς τους σε θέματα επαγγελματικά ή γενικότερου ενδιαφέροντος όταν το κρίνει χρήσιμο και αναγκαίο. 4.Εξασφαλίζει στους άνδρες και τα οχήματα των εξόδων της υπηρεσίας όλα τα εφόδια που προβλέπονται για την εκπλήρωση της αποστολής τους και μπορεί κατά την κρίση του να σημαίνει συναγερμό πυρκαγιάς, για να διαπιστώνει την ετοιμότητα των υπαλλήλων του Σταθμού. 5.Εξασφαλίζει την έγκαιρη και κανονική καταβολή του μισθού στους υπαλλήλους και γενικά ευθύνεται για την οικονομική διαχείριση του Σταθμού που γίνεται με όσα ορίζει η νομοθεσία που ισχύει. 6.Ευθύνεται για την καλή συντήρηση και καθαριότητα των εγκαταστάσεων και χώρων του Σταθμού και απευθύνεται προς τους προϊσταμένους του για την αποκατάσταση κάθε έλλειψης ή φθοράς. 7.Παρευρίσκεται στα σοβαρά συμβάντα και διευθύνει ο ίδιος προσωπικά το έργο των πυροσβεστικών δυνάμεων, δίνοντας με την ψυχραιμία του, τη δραστηριότητά του και την καλή συμπεριφορά το παράδειγμα στους άνδρες του. 8.Οφείλει να γνωρίζει την περιοχή ευθύνης του, τα σημεία εγκατάστασης των υδροστομίων, τις υπόλοιπες πηγές ανεφοδιασμού των οχημάτων σε νερό, τις επικίνδυνες περιοχές από πυροσβεστική άποψη και φροντίζει να τα γνωρίζουν και όλοι οι υπάλληλοι της υπηρεσίας. 9.Ορίζει τους υπαλλήλους σε βάρδιες και καθημερινά σε υπηρεσίες εξόδων και άλλες εσωτερικές υπηρεσίες του Σταθμού. Επιθεωρεί τακτικά και έκτακτα τους άνδρες, τα οχήματα, τον πυροσβεστικό εξοπλισμό και γενικά τις εγκαταστάσεις του Σταθμού σύμφωνα με όσα ορίζονται ειδικά για τις επιθεωρήσεις. 10.Φροντίζει να τηρούνται τα στοιχεία της διεύθυνσης κατοικίας των υπαλλήλων και ορίζει αυτούς σε επιφυλακή στο σπίτι τους ή στις εγκαταστάσεις της υπηρεσίας όταν υπάρχει δικαιολογημένη ανάγκη. 11.Ο Διοικητής αναλαμβάνει κάθε πρωτοβουλία κατά την άσκηση των καθηκόντων του εφόσον, δεν δεσμεύεται από τις διατάξεις που ισχύουν. 12.Είναι υπεύθυνος για τη σωστή τήρηση και ενημέρωση των βιβλίων της υπηρεσίας που ορίζοντα με Απόφαση του Αρχηγού Πυροσβεστικού Σώματος. Σελ.270,76 Τεύχος 1-41 Σελ.78 118 13.Φροντίζει για την προμήθεια και ανάρτηση σε κατάλληλους χώρους χαρτών και άλλων βοηθητικών πινάκων όλων των πόλεων της περιοχής ευθύνης του, για τη γνώση της περιοχής. 14.Διεξάγει την αλληλογραφία της υπηρεσία τους απευθείας με τις άλλες αρχές του Νομού και του Κράτους εφόσον δεν υπάρχει περιορισμός από τις προϊστάμενες αρχές. 15.Ο Διοικητής όταν απουσιάζει από το Σταθμό ενημερώνει τον Αξιωματικό Υπηρεσίας για το που θα βρίσκεται το υπόλοιπο διάστημα της ημέρας ή αφήνει σφραγισμένο φάκελο μέσα στον οποίο γράφει σχετικά, έτσι ώστε να είναι δυνατή η αναζήτησή του σε επείγουσα ανάγκη. 16.Χορηγεί τις άδειες στους υπαλλήλους του Σταθμού του, και συντάσσει τις εκθέσεις ικανότητας των Αξιωματικών. 17.Ο Διοικητής Πυροσβεστικής Υπηρεσίας έχει και άλλα δικαιώματα, αρμοδιότητες και υποχρεώσεις που προβλέπονται από τη νομοθεσία που διέπει το Πυροσβεστικό Σώμα και τις Διαταγές των προϊσταμένων των Αρχών. 18.Το Διοικητή όταν απουσιάζει ή κωλύεται αναπληρώνει ο Υποδιοικητής και αν δεν υπάρχει Υποδιοικητής ο αρχαιότερος αξιωματικός της πόλης. Άρθρο 11. Καθήκοντα Υποδιοικητών Υπηρεσιών. 1.Οι Υποδιοικητές των Πυροσβεστικών Υπηρεσιών γενικά είναι άμεσοι βοηθοί των Διοικητών, τελούν υπό τις διαταγές αυτών και λαμβάνουν γνώση όλων των υπηρεσιακών θεμάτων. 2.Εχουν όλα τα δικαιώματα, υποχρεώσεις και αρμοδιότητες που προβλέπονται για τη θέση τους από τη νομοθεσία που διέπει το Πυροσβεστικό Σώμα και τις διαταγές των προϊσταμένων αρχών. 3.Είναι άμεσα υπεύθυνοι απέναντι στο Διοικητή για τη συνεχή εκπαίδευση των υπαλλήλων των υπηρεσιών, τη συνεχή ετοιμότητα προσωπικού, την καλή κατάσταση και λειτουργία των οχημάτων, μηχανημάτων και λοιπών υλικών και μέσων, την κανονική εμφάνιση των υπαλλήλων και γενικά για την επιχειρησιακή ετοιμότητα της υπηρεσίας. 4.Φροντίζουν για την εφαρμογή των προγραμμάτων εκπαίδευσης και ενεργούν οι ίδιοι εκπαίδευση του προσωπικού σε επαγγελματικά ή εγκυκλοπαιδικά θέματα. 5.Ενημερώνονται και μονογράφουν την αλληλογραφία, προτείνουν στο Διοικητή για την επίλυση διαφόρων θεμάτων και επιβλέπουν για τη σωστή διεκπεραίωση των διαφόρων υποθέσεων της υπηρεσίας. 6.Σε σοβαρά συμβάντα με εντολή του Διοικητή ή όταν αυτός απουσιάζει ή κωλύεται μεταβαίνουν επιτόπου και διευθύνουν προσωπικά το πυροσβεστικό έργο. 7.Αναπληρώνουν τους Διοικητές όταν αυτοί απουσιάζουν ή κωλύονται και εκτελούν όλα τα καθήκοντα του Διοικητή εκτός από τη σύνταξη εκθέσεων ικανότητας. Άρθρο 2. Περιφερειακές Διοικήσεις Πυροσβεστικών  Υπηρεσιών 1.Η Γεωγραφική αρμοδιότητα των Περιφερειακών Διοικήσεων Πυροσβεστικών Υπηρεσιών και οι έδρες αυτών, είναι αντίστοιχες των περιφερειών και εδρών στις οποίες διαιρέθηκε η Χώρα με το άρθρο μόνο του Π.Δ. 51/1987 (Φ.Ε.Κ. 26 Α), εκτός της έδρας της περιφέρειας Νοτίου Αιγαίου της οποίας έδρα ορίσθηκε η Ρόδος με την παράγραφο 1 του άρθρου μόνου του Π.Δ. 424/1987 (ΦΕΚ τ. Α' 190). 2.Οι Περιφερειακές Διοικήσεις Πυροσβεστικών Υπηρεσιών έχουν ως ακολούθως: α)Περιφερειακή Διοίκηση Πυροσβεστικών Υπηρεσιών Ανατολικής Μακεδονίας και Θράκης. Εδρα: Κομητηνή Νομοί 5: Έβρου Ροδόπης Ξάνθης Δράμας Καβάλας β)Περιφερειακή Διοίκηση Πυροσβεστικών Υπηρεσιών Κεντρικής Μακεδονίας. Εδρα: Θεσσαλονίκη Νομοί 7: Σερρών Θεσσαλονίκης Χαλκιδικής Κιλκίς Πέλλας Ημαθίας Πιερίας γ)Περιφερειακή Διοίκηση Πυροσβεστικών Υπηρεσιών Δυτικής Μακεδονίας. Εδρα: Κοζάνη Νομοί 4: Φλώρινας Κοζάνης Καστοριάς Γρεβενών δ)Περιφερειακή Διοίκηση Πυροσβεστικών Υπηρεσιών Ηπείρου. Εδρα: Ιωάννινα Νομοί 4: Ιωαννίνων Άρτας Θεσπρωτίας Πρέβεζας ε)Περιφερειακή Διοίκηση Πυροσβεστικών Υπηρεσιών Θεσσαλίας. Εδρα: Λάρισα Νομοί 4: Λάρισας Μαγνησίας Τρικάλων Καρδίτσας στ)Περιφερειακή Διοίκηση Πυροσβεστικών Υπηρεσιών Ιονίων Νήσων. Εδρα: Κέρκυρα Νομοί 4: Κέρκυρας Λευκάδας Κεφαλληνίας Ζακύνθου ζ)Περιφερειακή Διοίκηση Πυροσβεστικών Υπηρεσιών Δυτικής Ελλάδας. Εδρα: Πάτρα Νομοί 3: Αιτωλοακαρνανίας Αχαΐας Ηλείας η)Περιφερειακή Διοίκηση Πυροσβεστικών Υπηρεσιών Στερεάς Ελλάδας. Εδρα: Λαμία Νομοί 5: Φθιώτιδας Ευρυτανίας Φωκίδας Βοιωτίας Εύβοιας θ)Περιφερειακή Διοίκηση Πυροσβεστικών Υπηρεσιών Αττικής. Εδρα: Αθήνα Νομοί 1: Αττικής ι)Περιφερειακή Διοίκηση Πυροσβεστικών Υπηρεσιών Πελοποννήσου. Εδρα: Τρίπολη Νομοί 5: Κορινθίας Αργολίδας Αρκαδίας Μεσσηνίας Λακωνίας ια)Περιφερειακή Διοίκηση Πυροσβεστικών Υπηρεσιών Βορείου Αιγαίου. Εδρα: Μυτιλήνη Νομοί 3: Λέσβου Χίου Σάμου ιβ)Περιφερειακή Διοίκηση Πυροσβεστικών Υπηρεσιών Νοτίου Αιγαίου. Εδρα: Ρόδος Νομοί 2: Κυκλάδων Δωδεκανήσου ιγ)Περιφερειακή Διοίκηση Πυροσβεστικών Υπηρεσιών Κρήτης. Εδρα: Ηράκλειο Νομοί 4: Χανίων Ρεθύμνης Ηρακλείου Λασιθίου. Άρθρο 3. Προορισμός και αρμοδιότητες Περιφερειακών  Διοικήσεων Πυροσβεστικών Υπηρεσιών. 1.Οι Περιφερειακές Διοικήσεις του Πυροσβεστικού Σώματος είναι αποκεντρωμένες συντονιστικές υπηρεσίες, υπάγονται απευθείας στο Αρχηγείο Πυροσβεστικού Σώματος και έχουν ως αποστολή: α)Να εποπτεύουν και να ελέγχουν τις Πυροσβεστικές Υπηρεσίες της γεωγραφικής τους δικαιοδοσίας και ειδικότερα: (1)Εκπονούν και συντάσσουν σχέδια επέμβασης των Πυροσβεστικών Υπηρεσιών της Διοίκησής τους, σε συνεργασία και με άλλες αρχές, εφόσον αυτό είναι απαραίτητο, για την αντιμετώπιση μεγάλων πυρκαγιών ή άλλων σοβαρών συμβάντων, ελέγχουν και εγκρίνουν τα τοπικά σχέδια επέμβασης που καταρτίζει κάθε Πυροσβεστική Υπηρεσία στον τομέα ευθύνης της για τους επικίνδυνους από άποψη πυρκαγιάς ή άλλης αιτίας χώρους. (2)Επιθεωρούν και ελέγχουν την εκπαίδευση και το βαθμό επιχειρησιακής ετοιμότητας του προσωπικού των Πυροσβεστικών Σταθμών και προγραμματίζουν διάφορες πυροσβεστικές ασκήσεις για το σκοπό αυτό. (3)Παρακολουθούν την κατάσταση των πυροσβεστικών οχημάτων κλιμάκων, μηχανημάτων και λοιπού εξοπλισμού των Πυροσβεστικών Σταθμών και μπορούν να ενισχύουν ορισμένους Πυροσβεστικούς Σταθμούς με πυροσβεστικό εξοπλισμό για την αντιμετώπιση έκτακτων αναγκών από άλλους Πυροσβεστικούς Σταθμούς της δικαιοδοσίας τους. (4)Συντονίζουν τη δράση των Πυροσβεστικών Σταθμών της δικαιοδοσίας τους και το έργο των Πυροσβεστικών Υπηρεσιών σε θέματα πολιτικής άμυνας. (5)Ορίζουν τον τομέα ευθύνης των Πυροσβεστικών Υπηρεσιών. (6)Μελετούν και επιλύουν τα προβλήματα των Πυροσβεστικών Υπηρεσιών της δικαιοδοσίας τους, εκτός εάν για την επίλυσή τους χρειάζεται η έγκριση του Αρχηγείου Πυροσβεστικού Σώματος, οπότε αναφέρουν σχετικά. β)Να ασκούν τη διοίκηση της Πυροσβεστικής Υπηρεσίας της πόλης που εδρεύουν. (Μετά τη σελ. 270,72(α) Σελ.270,73 Τεύχος 1-41 Σελ.75 115 Με την ιδιότητα αυτή ο Διοικητής της Περιφερειακής Διοίκησης έχει όλες τις υποχρεώσεις και αρμοδιότητες που έχουν οι Διοικητές των Πυροσβεστικών Υπηρεσιών των άλλων πόλεων. 2.Τις αρμοδιότητες της περίπτωσης β της προηγούμενης παραγράφου προκειμένου για τις πόλεις της Αθήνας και του Πειραιά, ασκούν οι Διοικητές των Υποδιοικήσεων Πυροσβεστικών Υπηρεσιών των πόλεων αυτών. Άρθρο 4. Διάρθρωση Περιφερειακής Διοίκησης  Πυροσβεστικών Υπηρεσιών. 1.Στην Περιφερειακή Διοίκηση υπάγονται: α)Οι Πυροσβεστικοί Σταθμοί του Νομού που εδρεύει και των άλλων νομών της γεωγραφικής της δικαιοδοσίας. β)Τα Πυροσβεστικά συνεργεία και τα κλιμάκια αυτών. 2.Η διάρθρωση των γραφείων της Περιφερειακής Διοίκησης είναι η εξής: α)Τμήμα Διοικητικό στο οποίο υπάγονται: (1)Το γραφείο της Γραμματείας (2)Το γραφείο του Προσωπικού (3)Το γραφείο Π.Σ.Ε.Α. (4)Το γραφείο Δημοσίων Σχέσεων. β)Τμήμα πυρασφάλειας στο οποίο υπάγονται: (1)Το γραφείο προληπτικής και κατασταλτικής πυρασφάλειας. (2)Το γραφείο Ανακριτικό (3)Το γραφείο Δημοσίου Κατηγόρου (4)Το γραφείο επιχειρήσεων (σχεδίαση καταστολής μεγάλων συμβάντων – εκπαίδευσης). γ)Τμήμα Διοικητικής Υποστήριξης: (1)Το γραφείο κίνησης (2)Το γραφείο οικονομικού (3)Το γραφείο υγειονομικού (4)Το γραφείο Διαχείρισης υλικού. 3.Η Διαχείριση Χρηματικού Αθηνών υπάγεται στην Υποδιοίκηση Πυροσβεστικής Υπηρεσίας Αθηνών. 4.Η διεξαγωγή της υπηρεσίας στην Περιφερειακή Διοίκηση Αττικής διεξάγεται δια της Γραμματείας της Περιφερειακής Διοίκησης. Άρθρο 5. Αρμοδιότητες Τμημάτων και Γραφείων  Περιφερειακής Διοίκησης. Οι αρμοδιότητες των τμημάτων και γραφείων Περιφερειακής Διοίκησης είναι οι εξής: α)Διοικητικό Τμήμα, το οποίο περιλαμβάνει τα πιο κάτω γραφεία: (1)Γραφείο της Γραμματείας: Το γραφείο αυτό έχει ως αποστολή τη διακίνηση της αλληλογραφίας. Είναι αρμόδιο για την αναπαραγωγή, διακίνηση των εγγράφων και διεκπεραίωσης της αλληλογραφίας. Τηρεί και ενημερώνει τα πρωτόκολλα και το αρχείο της υπηρεσίας. (2)Γραφείο Προσωπικού: Το γραφείο αυτό χειρίζεται όλα τα θέματα που αναφέρονται στο πυροσβεστικό, πολιτικό και βοηθητικό προσωπικό. Τηρεί και ενημερώνει τα ατομικά έγγραφα όλου του προσωπικού (βιβλιάρια–φακέλους). Εκδίδει τις διαταγές σχετικά με την εφαρμογή του ωραρίου εργασίας, το χρόνο εβδομαδιαίας ανάπαυσης, την εμφάνιση, συμπεριφορά και πειθαρχία του προσωπικού, σύμφωνα με τη Νομοθεσία και τις διαταγές που ισχύουν. (3)Γραφείο Π.Σ.Ε.Α.: Το γραφείο αυτό μεριμνά για την κατάρτιση σχεδίων πολιτικής κινητοποίησης και πολιτικής άμυνας της Περιφερειακής Διοίκησης και των υπηρεσιών της δικαιοδοσίας του. Μεριμνά για την εκπαίδευση σε θέματα Π.Σ.Ε.Α. του προσωπικού της Περιφερειακής Διοίκησης και των υπηρεσιών της δικαιοδοσίας του. Ελέγχει και παρακολουθεί την οργάνωση της πολιτικής άμυνας των υπηρεσιών του και γενικά επιλαμβάνεται κάθε άλλου θέματος αρμοδιότητας Π.Σ.Ε.Α. της Περιφερειακής Διοίκησης. (4)Γραφείο Δημοσίων Σχέσεων: Το γραφείο αυτό είναι αρμόδιο για την προώθηση των καλών σχέσεων της υπηρεσίας, με το κοινό και τις άλλες Δημόσιες Υπηρεσίες και Οργανισμούς. Μεριμνά για την προβολή του πυροσβεστικού έργου και τη γνωστοποίηση των δραστηριοτήτων της υπηρεσίας με τα μέσα ενημέρωσης στο ευρύ κοινό. β)Τμήμα Πυρασφάλειας, το οποίο περιλαμβάνει τα παρακάτω γραφεία: (1)Γραφείο Προληπτικής και Κατασταλτικής Πυρασφάλειας: Το γραφείο αυτό έχει ως αποστολή την επιβολή προληπτικών και κατασταλτικών μέτρων και μέσων για την αποτροπή ή καταπολέμηση των κινδύνων που μπορεί να προκύψουν για ανθρώπους και υλικά σε βιομηχανικούς και βιοτεχνικούς χώρους, αίθουσες συγκέντρωσης κοινού, καθώς και σε κάθε κτίριο ή δομική κατασκευή, που από τη φύση των υλικών κατασκευής τους, τη διαρρύθμιση των χώρων του, τον προορισμό χρήσης του και γενικά τη σχέση του με τον ανθρώπινο παράγοντα και την οικονομική δραστηριότητα της Χώρας, κρίνεται αναγκαίο να προστατευθεί. Επιβλέπει και ελέγχει την τήρηση και εφαρμογή των παραπάνω μέτρων και μεριμνά για την εκπαίδευση του προσωπικού των επιχειρήσεων της παραγράφου 1 της παρούσας στη χρήση των μονίμων και φορητών μέσων πυρασφάλειας. Ενεργεί ενημερωτικές διαλέξεις στους μαθητές δημοτικής και μέσης εκπαίδευσης, καθώς και στο κοινό σε θέματα πυροπροστασίας, σύμφωνα με τις διαταγές που ισχύουν. Μεριμνά για τη διάθεση προσωπικού και οχημάτων–μηχανημάτων για προληπτική πυροπροστασία. Σελ.270,74 Τεύχος 1-41 Σελ.76 116 (2)Ανακριτικό Γραφείο: Το Γραφείο αυτό έχει σαν αποστολή την συλλογή πληροφοριών για εγκλήματα εμπρησμού, τη σύλληψη των υπαιτίων, τη διενέργεια όλων των προανακριτικών πράξεων που προβλέπονται από την ποινική δικονομία και την παραπομπή των ενόχων στον εισαγγελέα. Διεξάγει την αλληλογραφία της υπηρεσίας και τηρεί τα προβλεπόμενα από τον νόμο έντυπα, βιβλία και αρχείο. (3)Γραφείο Δημοσίου Κατηγόρου: Το γραφείο αυτό είναι αρμόδιο για τη διακίνηση της αλληλογραφίας που σχετίζεται με το αντικείμενό του και την τήρηση και ενημέρωση των βιβλίων που προβλέπονται από τη νομοθεσία. Τηρεί ειδικό αρχείο, ο προϊστάμενος των γραφείων παρίσταται στην εκδίκαση των πταισματικών παραβάσεων που προβλέπονται από το άρθρο 443 του Π.Κ. και εκτελεί τα ειδικά καθήκοντά του σύμφωνα με την Ποινική Δικονομία και τους Ειδικούς Νόμους. (4)Γραφείο Επιχειρήσεων (σχεδίαση, καταστολή μεγάλων συμβάντων) – εκπαίδευσης: Το γραφείο αυτό είναι αρμόδιο για την εκπόνηση σχεδίων επέμβασης, για την αντιμετώπιση σοβαρών συμβάντων και μεριμνά για τον τρόπο εφαρμογής τους. Λαμβάνει κάθε μέτρο που θα διευκόλυνε το επιχειρησιακό έργο της υπηρεσίας. Μεριμνά για τη σύσταση των εξόδων πυρκαγιάς και διάσωσης και την επάνδρωσή τους ανάλογα με την αριθμητική δύναμη των ανδρών της υπηρεσίας. Είναι αρμόδιο για τη σύνταξη προγραμμάτων εκπαίδευσης προσωπικού και την παρακολούθηση εφαρμογής τους. Λαμβάνει όλα τα μέτρα για τη συνεχή ενημέρωση του προσωπικού πάνω στα καινούργια επιτεύγματα της επιστήμης που παρουσιάζουν πυροσβεστικό ενδιαφέρον και γενικά μεριμνά για τη βελτίωση της επαγγελματικής κατάρτισης των υπαλλήλων. Φροντίζει όπως τα υπάρχοντα σχέδια επέμβασης για την αντιμετώπιση διαφόρων σοβαρών συμβάντων γίνονται αντικείμενα μελέτης και γνώσης του προσωπικού. γ)Τμήμα Διοικητικής Υποστήριξης, το οποίο περιλαμβάνει τα εξής γραφεία: (1)Γραφείο Κίνησης: Το γραφείο αυτό διευθύνεται από τον προϊστάμενο κίνησης, που διεκπεραιώνει και την αλληλογραφία τη σχετιζόμενη με το αντικείμενο του τμήματος. Φροντίζει για την καλή κατάσταση των οχημάτων και λοιπών μηχανημάτων και τη συνεχή εκπαίδευση των οδηγών. (2)Γραφείο Οικονομικού: Το γραφείο αυτό είναι αρμόδιο για την διεξαγωγή της αλληλογραφίας που σχετίζεται με το αντικείμενό του. Διαχειρίζεται τα χρήματα και ενεργεί τις πληρωμές βάσει των νομίμων δικαιολογητικών. Ελέγχει τις πάγιες προκαταβολές των υπηρεσιών της δικαιοδοσίας του και παρακολουθεί και εφαρμόζει ανάλογα τους νόμους, διατάγματα, αποφάσεις και διαταγές που έχουν σχέση με τις αποδοχές του προσωπικού. (3)Γραφείο Υγειονομικού: Το γραφείο αυτό παρακολουθεί τη νοσολογική κίνηση των υπαλλήλων και γενικά ενεργεί σύμφωνα με τους νόμους που ισχύουν και τις διαταγές του Αρχηγείου Πυροσβεστικού Σώματος. (4)Γραφείο Διαχείριση Υλικού: Το γραφείο αυτό διεκπεραιώνει την αλληλογραφία του αντικειμένου του και γενικά είναι αρμόδιο για την κανονική διαχείριση και διακίνηση του υλικού της Υπηρεσίας. Άρθρο 6. Διάρθρωση και αρμοδιότητες Υποδιοίκησης Πυροσβεστικής Υπηρεσίας. 1.Οι Υποδιοικήσεις Πυροσβεστικών Υπηρεσιών συνιστώνται για την αντιμετώπιση ειδικών συνθηκών, είναι ανεξάρτητες υπηρεσίες, έχουν στη δικαιοδοσία τους περισσότερους του ενός Πυροσβεστικούς Σταθμούς και υπάγονται στην Περιφερειακή Διοίκηση. 2.Η Υποδιοίκηση Πυροσβεστικής Υπηρεσίας έχει τη διάρθρωση της παραγράφου 2 του άρθρου 4 της απόφασης αυτής. Άρθρο 7. Διάρθρωση και αρμοδιότητες Πυροσβεστικής  Υπηρεσίας. 1.Όταν στην πόλη λειτουργεί ενός Πυροσβεστικός Σταθμός, αποτελεί την Πυροσβεστική Υπηρεσία της πόλης που εκτελεί την αποστολή του Πυροσβεστικού Σώματος, σύμφωνα με τη νομοθεσία που ισχύει, την απόφαση αυτή και τις διαταγές των προϊσταμένων αρχών. 2.Η διάρθρωση των γραφείων της Πυροσβεστικής Υπηρεσίας είναι η εξής: α)Γραφείο Διοικητικό β)Γραφείο Πυρασφάλειας γ)Γραφείο Διοικητικής Υποστήριξης. Οι αρμοδιότητες των παραπάνω γραφείων είναι οι αντίστοιχες των τμημάτων της παραγράφου 2 του άρθρου 4 της απόφασης αυτής. 3.Οι Πυροσβεστικοί Σταθμοί αποτελούν τις μάχιμες υπηρεσίες του Σώματος και αποστολή τους είναι η διεξαγωγή του πυροσβεστικού έργου. Οι Πυροσβεστικοί Σταθμοί έχουν ορισμένο τομέα ευθύνης που καθορίζεται από την Περιφερειακή Διοίκηση που υπάγονται. Άρθρο 8. Καθήκοντα Διοικητή Περιφερειακής Διοίκησης. 1.Ο Διοικητής Περιφερειακής Διοίκησης έχει τα παρακάτω δικαιώματα, αρμοδιότητες και υποχρεώσεις: α)Επιθεωρεί όλες τις Πυροσβεστικές Υπηρεσίες της δικαιοδοσίας του και εξετάζει και ελέγχει κάθε υπηρεσιακό θέμα. Επιλύει τα τυχόν υπάρχοντα προβλήματα στα πλαίσια της αρμοδιότητάς του, ασκεί τον πειθαρχικό έλεγχο και αναφέρει στο Αρχηγείο κάθε θέμα που δεν εμπίπτει στις αρμοδιότητές του. β)Σε περίπτωση μεγάλης πυρκαγιάς ή θεομηνίας ή άλλου σοβαρού συμβάντος στα όρια της Περιφερειακής Διοίκησης, μεταβαίνει επιτόπου και αναλαμβάνει προσωπικά τη διεύθυνση του πυροσβεστικού έργου και το συντονισμό των πυροσβεστικών δυνάμεων, καλεί ενισχύσεις, θέτει τη δύναμη των Πυροσβεστικών Υπηρεσιών της δικαιοδοσίας τους σε επιφυλακή, αν χρειασθεί και γενικά παίρνει κάθε μέτρο για τη γρήγορη και αποτελεσματική αντιμετώπιση της κατάστασης. γ)Μεριμνά για τη σύνταξη σχεδίων επέμβασης, για την αντιμετώπιση μεγάλων και σοβαρών συμβάντων στην περιοχή ευθύνης της Περιφερειακής Διοίκησης, τον καθορισμό του τρόπου αμοιβαίας ενίσχυσης μεταξύ των υπηρεσιών της δικαιοδοσίας του και γενικά εποπτεύει για την καλή εφαρμογή τους σε περίπτωση ανάγκης. δ)Εποπτεύει για την υλοποίηση και εφαρμογή των προγραμμάτων εκπαίδευσης από όλους τους διοικητές των υπηρεσιών που υπάγονται στην Περιφερειακή Διοίκηση που προΐσταται και μεριμνά για τη συνεχή βελτίωση της επαγγελματικής κατάρτισης των υπαλλήλων, εξασφαλίζοντας έτσι τη βελτίωση επιχειρησιακής ετοιμότητας και αποτελεσματικότητας των υπηρεσιών του. ε)Εκδίδει πυροσβεστικές διατάξεις που εγκρίνονται από τον Τοπικό Νομάρχη και έχουν ισχύ για το συγκεκριμένο Νομό. στ)Συντάσσει τις εκθέσεις ικανότητας των Διοικητών των Σταθμών, του Διοικητή του Πυροσβεστικού Συνεργείου της πόλης όπου εδρεύει η Περιφερειακή Διοίκηση, των Διοικητών των Πυροσβεστικών Υπηρεσιών της περιοχής δικαιοδοσίας του, των υποδιοικητών των Περιφερειακών Διοικήσεων και των Διοικητών των Υποδιοικήσεων, εκτός των Διοικητών Σταθμών των Υποδιοικήσεων Πυροσβεστικών Υπηρεσιών. ζ)Χορηγεί τις κανονικές άδειες στο προσωπικό των γραφείων της Περιφερειακής Διοίκησης, στους Διοικητές (Μετά τη σελ. 270,74) Σελ.270,75 Τεύχος 1-41 Σελ.77 117 των Υπηρεσιών της Περιφερειακής Διοίκησης και στους Διοικητές των εξαρτημένων Πυροσβεστικών Σταθμών της πόλης που εδρεύει, εκτός των Σταθμών των Υποδιοικήσεων Πυροσβεστικών Υπηρεσιών. η)Ο Διοικητής Περιφερειακής Διοίκησης, με την επιφύλαξη της παραγράφου 2 του άρθρου 3 της απόφασης αυτής, με την ιδιότητά του ως Διοικητή της Πυροσβεστικής Υπηρεσίας της πόλης που εδρεύει έχει όλα τα καθήκοντα, υποχρεώσεις και δικαιώματα, που έχουν οι Διοικητές των Πυροσβεστικών Υπηρεσιών των άλλων πόλεων. θ)Καθορίζει τα όρια δικαιοδοσίας των σταθμών της πόλης που εδρεύει και των πυροσβεστικών υπηρεσιών της γεωγραφικής του δικαιοδοσίας. ι)Το Διοικητή όταν απουσιάζει ή κωλύεται αναπληρώνει στα καθήκοντά του ο Υποδιοικητής Περιφερειακής Διοίκησης που στην περίπτωση αυτή έχει όλα τα δικαιώματα και υποχρεώσεις του Διοικητή, εκτός από τη σύνταξη εκθέσεων ικανότητας και έκδοση πυροσβεστικών διατάξεων. ια)Προτείνει στο Αρχηγείο Πυροσβεστικού Σώματος για τον ορισμό των Διοικητών στους Πυροσβεστικούς Σταθμούς, που εδρεύουν στην ίδια πόλη. 2.Ο Διοικητής Περιφερειακής Διοίκησης έχει και άλλα δικαιώματα, αρμοδιότητες και υποχρεώσεις που προβλέπονται για τη θέση του από τη νομοθεσία που διέπει το Πυροσβεστικό Σώμα και τις Διαταγές των προϊσταμένων του Αρχών. Άρθρο 9. Καθήκοντα Διοικητή Υποδιοίκησης. 1.Ο Διοικητής Υποδιοίκησης Πυροσβεστικής Υπηρεσίας έχει όλα τα καθήκοντα του άρθρου 10 της απόφασης αυτής που αναφέρονται στο Διοικητή Πυροσβεστικής Υπηρεσίας και επιπλέον τα εξής: α)Τοποθετεί τους άνδρες στους Σταθμούς της Υποδιοίκησής τους και μετακινεί αυτούς μεταξύ των Σταθμών ανάλογα με τις παρουσιαζόμενες κάθε φορά υπηρεσιακές ανάγκες. β)Χορηγεί τις άδειες στο προσωπικό των γραφείων της Υποιδιοίκησης, στον Υποδιοικητή και στους Διοικητές των Πυροσβεστικών Σταθμών. γ)Συντάσσει τις εκθέσεις ικανότητας του Υποδιοικητή και των Διοικητών των Σταθμών της Υποδιοίκησης. 2.Ο Διοικητής Υποδιοίκησης Πυροσβεστικής Υπηρεσίας έχει και άλλα δικαιώματα, αρμοδιότητες και υποχρεώσεις που προβλέπονται για τη θέση του από τη νομοθεσία που διέπει το Πυροσβεστικό Σώμα και τις Διαταγές των προϊσταμένων του Αρχών.